Menus for Zea Rotisserie & Bar - Metairie - SinglePlatform
Entrees Sides Kid's Dinner Salad Kiddie Drinks Dessert Werk vir taal en gemeenskap beloon - Kuns En Vermaak - Republikein
Thursday, December 05th, 13:07:47
Werk vir taal en gemeenskap beloon
Namibië se Bank Windhoek ATKV-toekennings vir 2019 is op 19 Julie by ‘n glansdinee in Windhoek aan die wenners oorhandig.
Die bekende TV-persoonlikheid Riaan Cruywagen het as seremoniemeester gaste van meet af aan met sy beheer oor humor en erns vermaak. Hy het gesê Afrikaans suig in ons land nie aan ‘n politieke agterspeen nie en is “vriendelik, sprankelend, innemend, vol groeikrag en toeganklik vir elkeen.”
Verskeie persone is met die toptoekennings vereer vir hul betekenisvolle impak in Namibië en selfs buite die landsgrense.
Mev. Joey Dreyer het ‘n oorkonde ontvang vir haar uitmuntende werk in die onderwys en gemeenskap. Sy het in 1961 haar onderwysloopbaan by WHS begin en was onder meer die eerste vrou wat as ‘n adjunk-hoof aangestel is.
‘n Oorkonde is ook toegeken aan Estelle de Bruyn vir haar loopbaan van 38 jaar in die joernalistiek. Sy is ‘n oudredakteur en joernalis van Republikein en het onder meer ook by die Vaderlander, SAUK en SWAUK gewerk.
Ander wenners van oorkondes was ds. Dirk Louw van Moedergemeente, Frank Slabbert as sportambassadeur en Venancius Rukero as kultuurambassadeur. Rukero is vereer vir sy werk met straatkinders en die bevordering van dans as sport.
Die voorsitter van die ATKV in Windhoek, Leoni van Rensburg, het ‘n spesiale klop op die skouer ontvang.
Die ATKV in Suid-Afrika is deur besturende direkteur Sonél Brits en beskermheer Marco van den Berg verteenwoordig en Bank Windhoek deur Bronwyn Moody. Ander borge wat erkenning ontvang het, is Republikein, Hartklop FM, Caterserve, Waltons en Coca-Cola, Safari Hotel, Gondwana en Jaylo Produksies.
Kyk na meer foto’s by die aanlynartikel.
Ander toekennings was as volg:
P.M. van Coller – Kosmos 94.1, anker (15 jaar)
Malan Kruger – 35 jaar se bydraes tot onderwys en kultuur
Henriëtte van Wyk – 30 jaar in die onderwys
Dihanna Taute – Skadujagter en Die legendariese Lua Verwey – Wilder as die Wildtuin
Corina Becker – Die Storme woed en … Sela
Emmie Bedeker – Kortskrywes
Yolanda Nel – onderhoude
Sanet Lambrechts - musiek en lirieke, Dorsland
Marcel Theron – Kosmos 94.1, “Afrikaanse Top 10” (5 jaar)
Jaco Vermeulen – Kosmos 94.1, nuusleser (5 jaar)
Luton Koorts – Kosmos 94.1, verkeersnuus (5 jaar)
Joretha Walbaum – Kosmos 94.1, sub-anker (10 jaar)
J.P. Nel – Kosmos 94.1, produksie en vervaardiging van advertensies (10 jaar)
Dierebeskermingsvereniging – gemeenskapswerk
Die Helpende Hande, Gert en Koekoes Aggenbach – gemeenskapswerk
Emmie Bedeker - Vier Gedigte
Yolanda Nel – rubrieke
Zirk van den Berg – Die Vertes In
Deirdre Kruger - Baie Klein & Bietjie Groot en ‘n Baber en ‘n hoek
Abie van Wyk – Hentiesbaai van toeka tot nou
Clarice Gille-Theys – Lof vir Rehoboth – Waar my hart is
Jean-Louis Knouwds – anker op Kosmos 94.1
Marcha Vorster - Spore vol woorde en Haikoes
Henriëtte van Wyk - ‘n Bruin blaar tuimel
Deirdre Kruger - Rymgoed vir Kleingoed
Marlene Erasmus - Wandelpad
Marsofine Krynauw - Gedigte
Hannes du Plessis - Kontreiklets
Martha Poller - HAGAR: Die voltooide sirkel
Ria Kotze (Meraai) vir uittreksel uit Dagboek van ‘n straatkat
Elzeth Harmse – rubrieke
Wenners van Idiomestryd: Gobabis Gimnasium, W.P. Oosthuizen, Karlien Visser
Ria Kotze - Gedigte
Marsofine Krynauw - Uit die kloue van ‘n Kroonprins en Skedeleiland